[पार्श्व में मधुर संगीत बज रहा है]
[वहीदा] आपा, हमें आपसे कुछ बात करनी है।
[उत्तेजना से सिसकारते हुए] अभी नहीं, वहीदा, कल आइए।
ये ख्वाबगाह के कागज़ात हैं। इन पर दस्तख़त कर दीजिए, हम चले जाएँगे।
दस्तख़त मतलब?
रेहाना आपा अपनी जायदाद में दो हवेलियाँ छोड़ के गई थीं।
शाही महल आपको मिल गया, तो ख्वाबगाह हमारी होनी चाहिए।
सही वक्त आने पर ख्वाबगाह आपकी हो जाएगी।
-वादा करते हैं। -पर वादाखिलाफ़ी हुई, तो?
देखिए, न, जुल्फी, हमारी नेकी का यह सिला।
आपको अपनी बहन पर भरोसा नहीं है?
बहन तो यह रेहाना आपा की भी थीं।
उनकी जान ले ली, और हमें अपनी
-नौकरानी बनाकर रख छोड़ा है। -[जुल्फिकार] वहीदा!
आप हद पार कर रही हैं।
आपा आप दस्तख़त कीजिए।
दस्तख़त नहीं किए तो?
रेहाना आपा के कत्ल के गवाह हम हैं।
आप और आपकी मल्लिकाजान, दोनों फांसी पर चढ़ेंगे।
धमकी दे रही हैं?
धमकी नहीं, बयान देंगे।
पुलिस को।
दस्तख़त कीजिए।
[वहीदा तकलीफ़ से चिल्लाती है]
[वहीदा] तुमने हम पर हाथ उठाया?
जुल्फिकार… [दर्द से ज़ोर से चिल्लाती है]
[सुबक-सुबक कर रोती है]
[जुल्फिकार] आज सिर्फ़ ज़ख्म दिया है।
[जुल्फिकार] अगली बार रेहाना के कत्ल का ज़िक्र किया तो जान ले लेंगे।
हीरामंडी: द डायमंड बाज़ार
इकबाल! कहाँ मर गई यह वहीदा?
[ज़ोर से दरवाज़ा खुलने की आवाज़ आती है]
आपकी दुआ कबूल नहीं हुई, आपा। हम ज़िंदा हैं।
माशा-अल्लाह! चलिए, अंदर आइए।
अंदर आने से पहले आपसे कुछ कहना चाहते हैं।
जल्दी कीजिए, हम सैर पर नहीं जा रहे हैं, कचहरी जा रहे हैं।
आज आखिरी बार आपके साथ कचहरी जा रहे हैं हम।
वादा कीजिए, आपा। जज का फ़ैसला सुनते ही, आप ख्वाबगाह हमारे नाम कर देंगी।
अगर आप इसी वक्त हमारे साथ नहीं चलीं, न, तो ख्वाबगाह, न आपकी होगी,
न नवाब सामी की बेवा की, न उनके बेटे की।
ख्वाबगाह की असली हकदार वापस आ गई हैं।
-फरीदन? -और नहीं तो कौन? आइए।
-इकबाल! -जी?
[इकबाल घोड़े को हाँकने के लिए मुँह से आवाज़ निकालता है] चल।
[वकील] योर ऑनर, ये मोहतरमा, जितनी शरीफ़ और ज़हीन दिखती हैं,
[वकील] उतनी ही बदअख़लाक, इम्मोरल हैं।
[वकील] शाही महल की आड़ में ये औरतों की खरीद-फ़रोख़्त का धंधा करती हैं।
इन औरतों के ज़रिए शरीफ़ और इज़्ज़तदार आदमियों को
अपने जाल में फंसाती हैं,
[वकील] और उनके साथ जिस्मानी ताल्लुकात बनाती हैं।
और फिर वक्त आने पर उनकी जायदाद हड़प लेती हैं।
-[बचाव का वकील] ऑब्जेक्शन माय लॉर्ड! -रहने दीजिए, सिद्दिकी साहब!
लगाने दीजिए इन्हें तोहमत।
अल्लाह जानता है कि हम बेगुनाह हैं।
पाक हैं, मी लॉर्ड।
हमारी तबियत नासाज़ है। आपसे दरख़्वास्त है कि
-इस केस की तारीख़ अगर आप बढ़ा देते तो… -[वकील] नहीं, माई लॉर्ड।
इसी चालाकी से इन्होंने इस केस को 15 साल तक खींचा है।
आज तो केस की सुनवाई होनी ही चाहिए।
मी लॉर्ड, हम भी कहाँ चाहते हैं कि यह केस ज़िंदगी भर चले।
चलिए, एक कुर्सी दिला दीजिए, ताकि हम बैठ के साँस ले सकें।
-कुर्सी दीजिए। -शुक्रिया।
हाँ, तो कुरैशी भाईजान, क्या कह रहे थे आप?
हम यह कह रहे थे, माई लॉर्ड, कि इस ज़लील औरत ने अपनी इसी चालबाज़ी से मेरे मुवक्किल
उमर खान साहब के वालिद, मरहूम नवाब सामी साहब की हवेली हड़पी।
ऑब्जेक्शन, माई लॉर्ड!
[मल्लिका] सिद्दिकी साहब, आप बैठिए, न। हम हैं, न, कठघरे में।
हमें कोई ऑब्जेक्शन नहीं, मी लॉर्ड, पूछिए।
आप सिर्फ़ एक अच्छी तवायफ नहीं, एक बेहतरीन अदाकारा भी हैं।
वैसे कब से हैं हीरामंडी में?
मी लॉर्ड! बहुत तकलीफ़ हो रही है।
अगर आप इजाज़त दे दें, तो थोड़ी दवाई ले लें?
जी। वहीदा!
पूछिए।
पुश्तैनी तवायफ हैं, इसीलिए इस तरह शराब गटक रही हैं।
मी लॉर्ड, अब इन्हें हमारी दवाई पीने पर भी एतराज़ है।
यकीन नहीं आता है तो खुद चख के देख लीजिए कि यह शराब है या दवाई।
और जिसे आप तवायफ कहते हैं, हम पुश्तैनी फ़नकार हैं।
महफ़िलें सजाते हैं, लेकिन लोग हमें तमाशाबाज़ कहते हैं।
कद्रदानों पर दिल लुटाते हैं, लेकिन लोग हमें लुटेरा कहते हैं।
सही कहते हैं लोग।
ख्वाबगाह भी तो इन्होंने ऐसे ही लूटी है, माई लॉर्ड।
सिद्दिकी साहब, इस बात का ऑब्जेक्शन आप लेंगे या हम?
[मल्लिका] मुझे ऑब्जेक्शन है, मी लॉर्ड!
लूटे नहीं, लुटाई थी।
नवाब सामी साहब ने रेहाना आपा पर। गज़ब की फ़नकारा थीं, मी लॉर्ड।
उन्होंने तो खुश होकर इनाम में दी थी।
मोहब्बत करते थे रेहाना आपा से। पूछिए उनकी बेवा से।
और रेहाना आपा के जाने के बाद, उनकी वारिस होने के नाते
ख्वाबगाह हमारी और हमारी छोटी बहन, वहीदा की हुई।
[वकील] वाह! आपने आपस में ही बाँट ली हवेली?
फ़नकारी की आड़ में क्या-क्या होता है हीरामंडी में, हम सब जानते हैं।
तहज़ीब का मेला लगता है।
-झूठे इश्क पलते हैं। -औरतों की इज़्ज़त करना सिखाया जाता है।
-जिस्मफ़रोशी होती है। -वहीदा!
[मल्लिका] हटाइए नकाब, और दिखाइए चेहरा।
[मल्लिका] देख लिया, मी लॉर्ड?
आज हम हीरामंडी का असली चेहरा दिखाना चाहते हैं।
दाग़दार।
[मल्लिका] आँखें भर आती हैं, जब हम इन्हें देखते हैं।
हमारी भी।
बैठ जाइए, वहीदा। आप का दर्द हम समझते हैं।
यह ज़ख़्म भी किसी नवाब का दिया हुआ तोहफ़ा है।
इसे तो वापस नहीं माँग रहे हैं आप।
लेकिन ख्वाबगाह वापस माँग रहे हैं।
माई लॉर्ड, ये इन बेतुकी बातों से कोर्ट का वक्त ज़ाया कर रही हैं।
आप सीधे सवाल का सीधा जवाब दीजिए।
टेढ़े सवाल का टेढ़ा जवाब देंगे।
हुज़ूर, हमारे पास तो हवेली की चाबियाँ हैं।
[मल्लिका] अगर इनके पास कोई वसीयत है तो पेश करें।
और साथ में यह भी बता दें कि
नवाब सामी साहब की यह जायज़ औलाद हैं या नहीं।
-या अल्लाह! -कमज़ात!
[कोर्ट में शोरगुल होने लगता है]
-छोड़िए हमारी आपा को। छोड़िए, छोड़िए… -ऑर्डर! ऑर्डर!
-[वहीदा] क्या बदतमीज़ी है? छोड़िए। -मिस्टर कुरैशी अपने क्लाइंट को संभालिए।
-ऑर्डर! ऑर्डर! -छोड़िए! छोड़िए!
[जज] यह कोर्ट की तौहीन है। ऑर्डर! ऑर्डर!
[सड़क की चहल-पहल सुनाई देती है]
[सायमा] इतने सारे?
[वहीदा] हम्म। इतने बरसों बाद हमारी मन्नत पूरी हुई है।
हमारी ख्वाबगाह हमें मिल गई।
बाकी के तुम बाँट दो। हमें सामान बाँधना है।
सोच रहे हैं, आज शाम ही ख्वाबगाह चले जाएँ हम।
[मल्लिका] वहीदा!
[वहीदा] ये यहाँ क्या कर रही हैं, आपा?
इनके साहबज़ादे ने आपकी कितनी बेइज़्ज़ती की थी।
उनकी बदसलूकी की वजह से हम केस जीत गए।
आज से ख्वाबगाह आपकी।
यह आप क्या कर रही हैं, आपा?
-आपने ख्वाबगाह हमें दे दी थी। -और हमने अपना वादा निभाया।
पूरे एक दिन के लिए आप ख्वाबगाह की मालकिन थीं।
एक दिन के लिए?
हमसे इनका दर्द देखा नहीं गया।
इसलिए इनका हक़ लौटा रहे हैं।
लेकिन… मुफ़्त में।
-हम आपका शुक्रिया कैसे अदा करें? -बस-बस।
इससे पहले हमारा इरादा बदल जाए, आप जा सकती हैं।
जी, बेहतर।
शुक्रिया, बीबी।
[वहीदा रोती है]
रोते नहीं, वहीदा।
कानूनी तौर पर, ख्वाबगाह फरीदन की है।
[मल्लिका] अगर उसने हम पर मुकदमा कर दिया, तो हम जीत नहीं पाएँगे।
और हार हमें बर्दाश्त नहीं।
आपकी चाल कोई भी हो, आपा,
उसमें मात हमेशा हमारी क्यों होती है?
क्योंकि शतरंज में प्यादे पिटने के लिए ही होते हैं।
[वहीदा सिसक कर] आपने सिर्फ़ रेहाना आपा का नहीं,
हमारे अरमानों का भी कत्ल किया है आज।
[सड़क पर गाड़ी का हॉर्न बज रहा है]
[किसी के गाने की आवाज़ आ रही है]
[मल्लिका] वाह! आलमज़ेब की ज़बान पर मिश्री कौन रख गया?
कितना अच्छा गा रही हैं।
[फत्तो] हुज़ूर, यह आलमज़ेब नहीं, अपनी सायमा गा रही है।
माशा-अल्लाह!
नौकरानियाँ घर की बेटियों से आगे निकलने लगी हैं।
-[वहीदा] मुँह मीठा करिए। -[सत्तो] मिठाई? किस खुशी में?
[वहीदा] हमारी नई पड़ोसन। आपा!
-[सत्तो] नई पड़ोसन? -हाँ। पूरे मोहल्ले में मिठाई बँटवा रही है।
-[फत्तो] सफ़ीना बी! सलाम! -[सफ़ीना] सलाम!
नया घर तो हुज़ूर ने दे दिया। नया घरवाला खुद ढूंढ लो।
[फत्तो ज़ोर से हँसती है]
[सफ़ीना] हुज़ूर! सलाम!
[फत्तो] हुज़ूर, बुढ़िया सलाम कर रही है। कुबूलत तो कर लो।
ऐसे नहीं, हुज़ूर। अपनी नेकी की बरकत देख लेनी चाहिए।
लीजिए, जी। आपको नई हवेली मुबारक।
बहुत-बहुत शुक्रिया।
नई पड़ोसन का नाम बताना तो भूल ही गए हम।
फरीदन।
[सफ़ीना] बीबी! कोई मिलने आया है आपसे।
[ज़ोर से दरवाज़ा खुलने की आवाज़ आती है]
-जी? -[पुरुष आवाज़] हूबहू, रेहाना हुज़ूर।
माशा-अल्लाह! किसी की बुरी नज़र न लगे।
काम बताइए।
फूफीजान ने कहा है, उस्तादजी, फरीदन बच्ची बरसों बाद अपने घर…
-अच्छा, तो आप हैं उस्ताद। -[उस्तादजी] जी।
सुना है हीरामंडी के अख़बार हैं आप।
[उस्तादजी] अब अख़बार तो बुला ही लिया है, तो सुर्ख़ियाँ भी सुन लें।
नेकी और पूछ-पूछ! सुनाइए।
ताज़ा ख़बर यह है कि मल्लिकाजान की आँखों से आपने सुरमा चुरा लिया।
गलत। चुराया उन्होंने था।
-हम तो बस वापस ले रहे हैं। -बेशक।
ख्वाबगाह तो मिल ही गई। सुना है आपके चौधरी साहब ने दिलाई है।
आप उधर की ख़बर देने आए हैं, या इधर की ख़बर लेने?
उधर की देने।
मल्लिकाजान, अपनी छोटी बेटी, आलमज़ेब को हुज़ूर बनाने के ख़्वाब देख रही है।
पर यह लड़की हुज़ूर तो छोड़िए, तवायफ ही नहीं बनना चाहती। [उस्तादजी हँसते हैं]
ये आलमज़ेब काम आएगी।
दोस्तों की बात तो हो गई, अब यह बताइए, ख़ालाजान के कोई दुश्मन हैं कि नहीं?
है, न। वो अंग्रेज़ बाबू। काट के खा गया था मुझे। [शर्माते हुए गहरी साँस खींचता है]
कार्टराईट।
वो भी इस शहर में नया है। और आप भी।
वो भी मल्लिका को तबाह करना चाहता है, और आप भी।
बेहतरीन सुर्ख़ियों के लिए… शुक्रिया।
[माहौल में किसी के गाने की आवाज़ गूँज रही है]
[लड़की के बिस्तर पर गिरने, फिर हँसने की आवाज़ आती है]
चौधरी साहब, आप यहाँ? हमें तो लगा आप अपने दोस्तों के साथ बाहर गए हैं।
आपने हमें कहीं बाहर जाने लायक छोड़ा ही कहाँ है?
मतलब?
हमारी सारी दौलत, सारी कमाई, सब कुछ आप पर लुटा कर बस
बैठे हैं यहाँ।
अब तो बाकी सब नवाब भी हँसते हैं हम पर।
आप भी, न! लोगों की बातों पर बेवजह बुरा मान जाते हैं।
[फरीदन] बाहर जाते वक्त दरवाज़ा बंद कर दीजिए।
[फरीदन के साथ की लड़की ज़ोर से हँसती है]
लाहौर किताबखाना, स्थापित - 1890
[सायमा] अरे, जनाब, आप यह दिन-दहाड़े दुकान पर ताला क्यों लगा रहे हैं?
[दुकानदार] हमारी दुकान, हमारी मर्ज़ी। किसी ज़रूरी काम से जा रहे हैं, आप कल आइएगा।
बंद है
[सायमा] आप जा रहे हैं, लेकिन आपके मुलाज़िम तो होंगे।
-अरे, मोहतरमा, आप? -जी।
ओह… हमारे मुलाज़िम से मिलने आई होंगी।
हाँ, वो, जिन्होंने पिछली बार हमारी किताबों के लिए तीन रुपया बारह आने दिए थे,
बस, वो लौटाने आए हैं। [दुकानदार हँसता है]
आपके साथ मज़ाक कर रहे थे वो उस रोज़।
[दुकानदार] वो तो किताब खरीदने आए थे।
और वो कोई मुलाज़िम नहीं, वो एक बड़े नवाब की बिगड़ी हुई औलाद हैं।
ख़ैर! हमें हो रही है देर, हम निकलते हैं।
वैसे, ये नवाब मिलेंगे कहाँ?
नवाब कहाँ मिलते हैं? दावतों में, क्लबों में, महफ़िलों में।
[सड़क पर कुछ बेचने की आवाज़ें आ रही हैं, संगीत बज रहा है]
या अल्लाह! अब इतने बड़े लाहौर में कैसे मिलेंगे आपके नवाबज़ादे?
हमें यकीन है कि वो ज़रूर मिलेंगे।
[मोहसिन अली] हम हिंदुस्तानी, मेहमाननवाज़ी में तख़्त-ओ-ताज दे बैठे।
[मोहसिन अली] लेकिन अब यह ग़लती हम नहीं करेंगे।
[मोहसिन अली] तुम लोग जाग रहे हो, आवाम जाग रही है। समझ रही है
कि यह वर्ल्ड वार हमारी कभी थी ही नहीं।
पराई जंग में सीने पे गोली कौन खा रहा है? हम।
बंगाल में भुखमरी का शिकार कौन हो रहा है? हम।
ये सारे ज़मींदार, सारे नवाब, किसको राशन मुहैया करवा रहे हैं?
बर्तानिया सरकार को।
और यह ज़ुल्म कौन सह रहा है? हम।
अब और नहीं।
हम दिखते रेत जैसे हैं। मगर हैं बारूद।
अब इस बारूद में चिंगारी लगाने का वक्त आ गया है।
आप में से जिसे भी, जान लेने या देने में तकल्लुफ़ हो, बाहर जा सकता है।
हमें आप लोगों से यही उम्मीद थी।
यह जज़्बा बरकरार रखिएगा।
हमारे अगले कदम की इत्तिला कर दी जाएगी।
-खुदा हाफ़िज़! -[सभी लोग] खुदा हाफ़िज़!
ये हैं हमारे लीडर, हमीद मोहसिन अली।
-आओ, मिलवाते हैं। -मिल चुके हैं।
इन्होंने ही हमारी जान बचाई थी।
[मोहसिन अली] बलराज!
[उस्तादजी] फरीदन बीबी! बीबी फरीदन।
[उस्तादजी] आपके लिए रक्कासाओं की फ़ौज लेकर आया हूँ।
[उस्तादजी] देखिए तो, चुन-चुनके हीरे लाया हूँ।
नाचती हैं और गाती भी हैं।
[फरीदन] या अल्लाह! सोने भी नहीं देते।
ये दोनों बावर्चीखाने में।
और ये तीन, हमारे ख़ास मेहमानों के बिस्तर गरम करेंगी।
और कुछ?
ख़ुदा हाफ़िज़, उस्तादजी।
ख़ुदा तो आपकी हिफ़ाज़त करे, बीबी।
हीरामंडी में रंडियाँ पालेंगी? यहाँ यह सब नहीं चलता।
फरीदन आ गई है,
सब चलेगा।
अब सोने दीजिए, उस्तादजी।
-सहर, -[सहर] जी।
लौंडियों को अंदर ले जाओ।
चलिए, मोहतरमाओ। आइए, चलिए।
बीबी, आपकी नथ उतराई के लिए एक ऐसा कद्रदान लाया हूँ,
कि आपकी नींद ही नहीं, होश भी उड़ जाएँगे।
[उस्तादजी] ताजदार बलोच। अशफाक बलोच के इकलौते वारिस।
[उस्तादजी] मल्लिकाजान की नज़र में भी हैं।
[उस्तादजी] आलमज़ेब की नथ उतराई के लिए।
[उस्तादजी] अब आप मेरी बख़्शीश…
इन्हें आप आलमज़ेब की किस्मत में ही रहने दीजिए।
[उस्तादजी] अरे, बीबी, ऐसे कद्रदान के लिए, तो तवायफ अपनी अम्मी पर भी छुरा चला दे,
-[उस्तादजी] और आप तो… -खंज़र भोंकेंगे… ख़ालाजान की छाती में।
-आप बस देखते जाइए। -[उस्तादजी] कैसे?
आलमज़ेब और ताजदार मिलेंगे, तो मोहब्बत होगी।
और जहाँ मोहब्बत, वहाँ तबाही।
[हँस कर] कितने टुकड़े करेंगी इसके?
जितने हमारे हुए हैं।
तो कौन होगा आपका साहब?
वली मोहम्मद।
-पर वो तो बिब्बो के साहब हैं। -इसीलिए तो।
शाही महल पर बिजली गिराएँगी आप?
कहर ढाएँगे।
आप पे।
-अरे… फरीदन बीबी, यह क्या कर रही हैं। -[फरीदन] उस्तादजी…
-क्या कर… अरे, बीबी, छोड़िए, न। -[फरीदन हँसती है] हमसे क्या शर्माना?
[उस्तादजी] यह क्या कर रही हैं। आप भी…
[फरीदन खिलखिलाकर हँसती है]
-[आलम] आपा! आपसे कुछ बात करनी थी। -[बिब्बो] हम्म?
[आलम] लेकिन अगर आप मशरूफ़ हैं, तो हम बाद में आ जाएँ?
कहिए आलम, क्या बात है?
वली साहब के यहाँ बहुत बड़ी दावत है, न?
सुना है पूरा लाहौर आने वाला है।
हर साल जब उनकी बेगम मायके जाती है ना,
तब ये दावत होती है। अपनी बिब्बोजान की शान में।
इस बार हम भी चलें आपके साथ?
आपको कब से दावतों का शौक हो गया?
[आलम] नहीं, हम बस सोच रहे थे, कि नए लोग मिलेंगे, नए दोस्त बनेंगे।
और नवाब भी तो ऐसी ही दावतों में मिलते हैं। है न?
कौन से नवाब?
बोलो, बोलो। हमें भी तो पता चले कौन से नवाब?
नहीं, कोई नहीं।
[फत्तो] बिब्बोजान, मुबारकां। आलम के दर पे जवानी दस्तक दे रही है।
ओ हो, आलम।
-[फत्तो] अह हय, जवानी, ओय होय नवाब। -[सब ज़ोर से हँसते हैं]
हटिए, आप हमें यूँ ही तंग करते रहेंगे, न, तो हम नहीं जाएँगे दावत पे।
आप दोनों आलम को परेशान मत कीजिए।
हम आपको ले जाएँगे दावत पर।
हो सकता है आपको आपके ख्वाबों का नवाब मिल जाए।
है न?
बलोच होटल
[पार्टी में लोगों के हँसने, बातें करने की आवाज़ें आ रही हैं]
लीजिए, यह आप क्या कर रहे हैं? इतने सारे लोग हैं यहां और आप हमें देखे जा रहे हैं।
नज़र आपसे हटती ही नहीं। क्या करें?
वली साहब, आपको सलाम करता हूँ।
देखिए, आज किसे आपसे मिलाने लाया हूँ। फरीदनजान।
वैसे तो बगैर बुलाए कहीं जाती नहीं, पर हमने कहा ऐसी पार्टियों में रिश्ते बनते हैं।
वो आ गईं।
फरीदन के आने से रिश्ते नहीं, कहानियाँ बनती हैं।
वैसे आप यकीन नहीं करेंगे, वली साहब, बनारस से ख़ास आपके दीदार के लिए आए थे।
जितना सुना था उससे तो कहीं ज़्यादा खूबसूरत निकले आप।
[वली साहब हँसते हैं]
हमारी तो धड़कनें तेज़ हो गईं। क्या बात है, यकीन नहीं आ रहा?
खुद देख लीजिए।
अल्लाह… इनकी धड़कनें तेज़ हो गईं,
और आपकी तो रुक ही गईं।
[वली साहब हँस दिए]
हमारी खालाज़ाद बहन हैं ये।
बचपन में भी कहानियाँ लिखती थीं ये, और हम मिटा देते थे। याद है, न?
और बचपन में ये खिलौने लाया करती थीं,
हम छीन लेते थे। याद है, न?
तो आज आपका इरादा हमारे साहब को चुराने का है? हूँ?
यह चोरी नहीं है, मेरी जान। डाका है डाका।
रोक सकती हो तो रोक लो।
अब अगर आपका हो गया, मोहतरमा, तो हम वली साहब को ले जाएँ?
बाकी मेहमान इंतज़ार कर रहे हैं। चलिए।
[पार्टी में हँसी मज़ाक, संगीत चल रहा है]
तीर निशाने पर लगा है, मेरी जान।
और हाथ भी।
[फरीदन और उस्तादजी ठठाकर हँसते हैं]
आप तो कह रहे थे हमसे नज़र नहीं हटती।
फरीदन आपा ने तो हटा दी।
लेकिन, बिब्बोजान, आप…
क्या बेहूदगी है उस्ताद।
इतने सारे वादे करके सिर्फ़ एक नवाब से मिलवाया।
कम से कम इस साड़ी की कीमत तो वसूल करवाइए।
मिलवाएँगे, फ़िलहाल आप वहाँ तो देखिए।
आलमज़ेब। मल्लिका की छोटी वाली।
आपका अगला निशाना।
[फरीदन] लाइए, हमें दीजिए।
[फरीदन] उफ़!
[फरीदन] आप आलमज़ेब हैं, न?
हमें नहीं पहचाना?
हम हैं आपकी फरीदन आपा।
माशा-अल्लाह! आँखें कितनी खूबसूरत हैं आपकी।
वैसे ये आँखें किसके दीदार को तरस रही हैं?
जी? नहीं तो।
कहीं आप… उन्हें तो नहीं ढूँढ रहीं?
-आपने कैसे जाना? -फरीदन सब जानती है।
हम यह भी जानते हैं कि आप उनसे इश्क करती हैं।
[आलम शर्माती हुई मुस्कुरा देती है]
-आइए, आपको मिलवाते हैं। -जी, हमारी मुलाकात हो चुकी है।
-तो एक और मुलाकात सही। -हम दो बार मिल चुके हैं।
एक बार मुशायरे में। और दूसरी बार किताबखाने में।
दो मुलाकातों में ही दिल दे बैठीं आप?
हाँ। और रुमाल भी।
[दोनों हँसती हैं]
एक काम कीजिए, कल दरगाह पर जाइए।
एक बार सच्चे दिल से ख़ुदा से उन्हें माँग लीजिए।
जब आँखें खुलेंगी, वो सामने होंगे।
-और वो नहीं आए, तो? -तो हमारा नाम बदल दीजिएगा।
[उस्तादजी] फरीदन बीबी!
-आपसे मिलिए, नवाब अलीबख़्श। -[नवाब अलीबख़्श] आदाब।
[उस्तादजी] आधा रावलपिंडी इनकी मिल्कियत है।
आदाब! वैसे एक बात कहें, अलीबख़्श साहब?
बनारस से ख़ास आपके दीदार के लिए आए थे।
हमारी तो धड़कनें तेज़ हो गईं।
क्या बात है, यकीन नहीं आ रहा? खुद देख लीजिए।
[खुशनुमा संगीत बज रहा है]
आज तो ऊपर वाले से कुछ भी माँग लेते, मिल जाता।
[ताजदार] वैसे वो, दंगे वाले रोज़ आप कहाँ गायब हो गई थीं?
हमारा तो दिल ही बैठ गया था।
हर अजनबी के लिए इतनी हमदर्दी है आपके दिल में?
जी।
उस दिन एक अजनबी की जान बचाई आपने।
काफ़ी जाँबाज़ हैं।
ज़्यादा चोट तो नहीं लगी, न?
लगी। पर सबसे गहरी दिल पे लगी।
मोहतरमा, इत्तेफ़ाकन, यह हमारी तीसरी मुलाकात है।
हम्म।
लेकिन अब तक हम एक दूसरे का नाम तक नहीं जानते।
हम तो आपका नाम जानते हैं।
तो बताइए, हमारा नाम क्या है?
ताज। [नाम पढ़कर ताजदार हँसता है]
जो नाम दिल पे लिखना था आपने हथेली पे लिख दिया?
हथेली पे लिखने से, नाम तकदीर बन जाती है।
तो आपका नाम बताइए। हम दोनों हथेली पर लिख लेते हैं।
माथे पर लिख लेते हैं। सीने पर लिख लेते हैं।
एक्सक्यूज मी, मैम। आपकी आपा आपको बुला रही हैं।
-[आलम] जी। इजाज़त दीजिए। -इजाज़त दे देंगे, पर…
[ताजदार] पहले अपना नाम तो बता दीजिए।
कुछ बातें अगली मुलाकात के लिए भी छोड़ दीजिए।
और वो कब होगी?
वो… ऊपर वाले पर छोड़ दीजिए।
खुदा हाफ़िज़।
[फरीदन] पहले इश्क की कशमकश, यह आतिश, यह जादूगरी।
बात ही कुछ और है, न?
-जी… आप? -फरीदन।
बनारस से कुछ रोज़ पहले ही आए हैं।
नजूमी हैं, चेहरा देखकर आने वाला कल बता देते हैं।
दिलचस्प। इजाज़त दीजिए।
एक रुमाल।
कुछ शेर सुनाई दे रहे हैं।
कुछ गिरती हुई किताबें।
अधूरी मुलाकातें।
तो यह भी बता दीजिए कि अगली मुलाकात कब होगी।
कल। हीरामंडी की दरगाह पर, मगरिब की नमाज़ के वक्त।
तवायफों के बदनाम मोहल्ले में उनका क्या काम?
ख़ुदा के दर पर कौन नवाब और कौन तवायफ?
हीरामंडी की दरगाह पर माँगी हुई हर दुआ कबूल होती है।
आज़माकर देख लीजिए।
-मैडम, यह रहा आपका शर्बत। -शुक्रिया।
बुरी आदत है, छोड़ दीजिए।
[फव्वारे का पानी बहने की आवाज़ आ रही है]
[सायमा] और कितना इंतज़ार कराओगी, आलमज़ेब?
अब तक तो तुम्हारे ताजदार साहब आए नहीं।
-अब कहाँ आएँगे? -चुप कर, मनहूस।
फरीदन ने, न, तुम्हारे दिमाग में न जाने क्या भर दिया है।
और तुम सुन भी रही हो तो दुश्मन की?
दुश्मन की नहीं, हम अपने दिल की सुन रहे हैं।
और हमारा दिल कहता है कि वो ज़रूर आएँगे।
[फरीदन] कब से इंतज़ार कर रही हैं, बेचारी।
[फरीदन] उस कबूतर को दाना तो पूरा डाला था।
[फरीदन] नासपीटा, अब तक आँगन में उतरा क्यों नहीं?
आलम, घर चलो, न। दो बार तो तुम दरगाह पर चादर चढ़ा आईं।
सोच रहे हैं, तीसरी बार भी चढ़ा दें? क्या कहती हो?
-तुम्हें न, जो करना है तुम करो। -तुम, न, घर जाओ।
-हम आते हैं। -[सायमा गहरी साँस छोड़ती है]
[बाज़ार की हलचल, गाड़ी का हॉर्न]
दिमाग जितना भी रोक ले, दिल खींच ही लाता है।
[सड़क पर पुलिस गाड़ी निकलवाने की कोशिश कर रही है]
[आलम] फरीदन आपा, वो तो आए ही नहीं। आपने हमसे झूठ क्यों बोला?
[फरीदन] ना लकीरे झूठ बोलती हैं, न फरीदन।
[फरीदन] और दिल के मामले में हम गलत हो ही नहीं सकते।
-हुमैरा। -[हुमैरा] जी?
[फरीदन] वो हमारी दूरबीन कहाँ रखी है, ज़रा देना तो।
इधर आइए।
वो देखिए।
देखा? हमने कहा था, न, वो आएँगे।
[फरीदन] अरे, अरे, कहाँ चलीं?
-उनसे मिलने। -अब तो मुलाकात अगले हफ़्ते ही होगी।
आज तो हम उनसे मिलकर ही रहेंगे, आपा।
जाइए। आज़मा लीजिए।
बैठिए।
[उस्तादजी] ओ, फरीदन बीबी।
[उस्तादजी] फरीदन बीबी। अरे, तैयार हो गईं?
अब आ भी जाओ। चलना है कि नहीं?
[फरीदन] क्या हुआ, उस्तादजी? इतना शोर क्यों मचा रहे हो?
अंग्रेज़ अफ़सर से मिलने जा रहे हैं, बर्तानिया के राजा से नहीं।
शोर तो मचेगा, बीबी। कार्टराईट और आप।
मल्लिकाजान के दो जानी दुश्मन।
आज उसकी तबाही की तारीख़ लिखेंगे।
बीबी, वैसे, कार्टराईट साहब को इतना इंतज़ार कराना ठीक नहीं।
बहुत ही सिरफिरे आदमी हैं।
-बताइए, हमारी मुठ्ठी में क्या है? -हाँ?
हमें क्या पता?
फ़िलहाल खाली है। जब लौटेंगे, तो कार्टराईट होगा।
[ज़ोर से हँसते हुए] अय हय। मैं वारी जाऊँ।
[उस्तादजी] आप हैं हीरामंडी का नूर, जान शाह…
फरीदन।
एलिस्टेयर कार्टराईट
[अंग्रेज़ी उच्चारण के साथ] कहिए, क्या ख़िदमत करें आपकी?
ख़िदमत? यहाँ, सबके सामने?
-[फरीदन] उस्तादजी? -जी?
हमारी सिगरेट बग्घी में रह गई है, ज़रा ले आएँगे?
जी हाँ!
हम यहाँ एक शिकायत दर्ज़ करने आए हैं।
-किसकी? -मल्लिकाजान की।
आज से पच्चीस साल पहले, उन्होंने हमारी अम्मीजान का कत्ल कर दिया था।
तब सज़ा नहीं हुई, तो अब कैसे होगी?
हम बहुत उम्मीद लेकर आए हैं।
आप हमारी अम्मीजान का केस दोबारा खोल दीजिए।
[अंग्रेज़ी में] मुझे माफ़ कीजिए।
पर वो नहीं हो पाएगा।
[फरीदन रोना शुरू कर देती है]
हम इत्ते से थे, जब उस औरत ने हमें बेच दिया था।
मल्लिकाजान ने हमारी ज़िंदगी उजाड़ दी, और आप कह रहे हैं कि…
[फरीदन सुबकती है]
[अंग्रेज़ी में] प्लीज़, रोइए मत!
हम वो फ़ाइल ढूँढने की कोशिश करेंगे।
हमारे पास आपको बताने के लिए और भी बातें हैं।
अगर किसी रात आप घर आ सकें, तो सारी बातें खुल के सामने आ जाएँगी।
[फत्तो, हँसते हुए] और क्या बताएं हुज़ूर। पूरे मोहल्ले में एक ही चर्चा है।
[फत्तो] वो पीली कोठी वाली रज़िया है न,
[फत्तो] उसका अपने तबल्ची के साथ तक धिना-धिन चल रहा है।
[सत्तो] और वो तबल्ची,
[सत्तो] हमारे इकबाल पर डोरे डाल रहा है। [सब हँसती हैं]
[सायमा] हुज़ूर, जुल्फिकार साहब आए हैं आपसे मिलने।
-[मल्लिका] इस वक्त? -[सायमा] जी, हम बुलाएँ उन्हें?
-बुलाइए। -[सायमा] जी।
देखा? ये मर्द ज़ात, दिन में भी पीछा नहीं छोड़ते।
-[दोनों हँसती हैं] -[सत्तो] बज़ा फ़रमाया, हुज़ूर।
अल्लाह रहम करे।
-आइए, आइए, नवाब साहब। -[जुल्फिकार] आदाब, मल्लिका।
[मल्लिका] आदाब! आज दिन में हुज़ूर को हमारी याद कैसे आई?
तशरीफ़ रखिए।
[मल्लिका] सब ख़ैरियत?
ख़ैरियत ही तो नहीं है।
सुना है, फरीदन, कार्टराईट के साथ मिलकर
रेहाना के कत्ल के केस की फ़ाइल दोबारा खोलने की कवायद कर रही है।
जनमजली, मरदूद, बेड़ा गर्क हो उसका।
आप फ़िक्र मत कीजिए। हमारा कुछ नहीं बिगाड़ पाएगी वो।
उम्मीद तो यही है।
वैसे वो फ़ाइल है कहाँ?
फ़ाइल… अह…
वो फ़ाइल, जो हमने आज से 25 साल पहले आपको संभालकर रखने को दी थी।
वो फ़ाइल, जिसमें रेहाना के कत्ल के सारे राज़ दफ़्न हैं।
वो फ़ाइल, जो कार्टराईट के हाथ लग गई, तो आप और हम दोनों बर्बाद हो जाएँगे।
याद आया? वो फ़ाइल।
हमने कहीं संभाल के रखी है, मिल जाए… [डर कर साँस अंदर खींचती है]
अगर वो फ़ाइल हमें जल्द से जल्द नहीं मिली
तो आप इसी फ़व्वारे में बेजान, नंगी तैरती नज़र आएँगी।
[मल्लिका, हँसते हुए] आप मज़ाक कर रहे हैं?
आगाह कर रहे हैं।
साहब, शक कर रहे हैं हम पर?
शक भी है।
यकीन भी है।
[मल्लिका खाँस रही है]
[वहीदा] आपा, आपने हमें याद किया?
-[मल्लिका] हूँ। -[वहीदा] लेकिन यहाँ तहख़ाने में क्यों?
[मल्लिका] पच्चीस साल पहले हमने आपको कुछ दिया था, वही ढूँढ रहे हैं हम।
[वहीदा] पच्चीस साल पहले?
[वहीदा] आपने हमें ज़िल्लत और धोखे के सिवाय और कुछ दिया है आजतक?
[मल्लिका] ज़हर उगलना बंद कीजिए, और रेहाना आपा की फ़ाइल हमें वापस कीजिए।
[वहीदा] आपने हमें कोई प़ाइल नहीं दी थी, आपा।
[कागज़ पटकने की ज़ोर से आवाज़ आती है]
मल्लिका कभी कुछ नहीं भूलती।
[नौकरानी] हुज़ूर, यह फ़ाइल तो नहीं?
हज़ार बार कहा है, लाल फ़ाइल, भूरी पर्ची के साथ।
भूरी पर्ची वाली फ़ाइल?
आपा वो तो आपके कहते ही, उसी वक्त हमने जला दी थी।
जला दी?
[हँसती है]
और हम सोच रहे थे कि आप जुल्फिकार से नाराज़ हैं, तो फ़ाइल छिपा दी।
[मल्लिका] अल्लाह का लाख-लाख शुक्र है।
जुल्फिकार साहब का दिया, न निशान मिटा है और न नाराज़गी।
पर आपसे वफ़ादारी है।
और हमेशा रहेगी।
[मल्लिका, प्यार से] हम्म…
[दर्ज़ी] कुर्ते की लंबाई, तीस।
[उस्तादजी] बीबी, ऐसी ख़बर लाया हूँ कि मेरा मुँह मोतियों से भर देंगी आप।
शाही महल में खलबली मची हुई है।
कोई फ़ाइल ढूँढी जा रही है। और मल्लिकाजान का तो खून सूख गया है।
[ज़ोर से हँसता है]
-आपको खुशी नहीं हुई? -हुई, न।
पर पहले आप यह बताइए हमारे नथ उतराई के जोड़े के लिए कौन सा रंग जँचेगा हम पर?
बीबी, आप पर तो सभी रंग जँचते हैं।
[उस्तादजी] हाँ, नाप इतनी दूर से देंगी
तो कहीं चोली तंग न पड़ जाए।
आज तक किसी मर्द ने नहीं छुआ हमें। यह दर्ज़ी क्या छुएगा
अच्छा! तो चौधरी साहब ने बिना छुए ही
आप पर सब कुछ लुटा दिया। हूँ?
[दर्ज़ी] खुदाहाफ़िज़, बीबी।
और ख्वाबगाह भी ऐसे ही दे दी।
चौधरी साहब को तो उम्मीद दे-देकर पाल रखा है।
जब तक मर्द को छूने न दो, गुलाम बनकर रहता है।
[उस्तादजी] आप भी, न, बीबी!
अच्छा, सुनिए।
हमारे नथ उतराई का चर्चा, वली मोहम्मद के साथ-साथ
हर नवाब और हर रईस तक पहुँचा दो।
-सबसे पहले… -हाँ… सबसे पहले,
आपकी ख़ालाजान को भिजवाएँगे।
[ज़ोर से हँसता है]
[उस्तादजी, झिझकते हुए] बीबी!
खुश हुए?
[बैकग्राउंड में निराशा भरा संगीत बज रहा है]
पिछले हफ़्ते ही हमने सारे मसले सुलझा दिए थे।
तो रातों-रात ऐसा कौन सा मसला आ गया?
[मल्लिका] मसला यह है कि फरीदन अपनी नथ उतराई रखना चाहती हैं।
बच्ची है। बहुत बरसों के बाद लौटी हैं।
होने दो थोड़ी सी रौनक।
-करने दो नथ उतराई। -फूफी!
हीरामंडी की तवायफों के कुछ उसूल होते हैं।
नथ उतराई सिर्फ़ कुँवारी लड़कियों की होती है।
और इनको तो हमने
-खुद सत्तन मियां के यहाँ भेजा था। -भेजा नहीं था,
बेचा था।
एक नौ साल की बच्ची को बेचा था।
माना कि बेचा था।
फिर कुँवारी कैसे लौटीं?
गर्दन एक बार तलवार के नीचे आ जाए, तो कट के ही लौटती है। है न?
सही है।
अरे, तलवार में धार भी तो होनी चाहिए, ख़ालाजान।
और बेचारे सत्तन मियां।
उनकी तो हर औलाद की शक्ल ही अलग थी।
[सभी हँसती हैं]
वो नहीं, तो कोई और होगा।
आप तो माशा-अल्लाह, कई हाथों से गुज़री होंगी।
अब तक इस किताब में न जाने कितनों ने दस्तख़त छोड़े होंगे।
अरे, तो किताब खोलकर देख लेते हैं, न।
ज़ोहरा, ले जा इसे अंदर और जाँच कर ले आ।
अंदर क्यों? जिसे देखना है, यहीं सब के सामने आकर देख ले।
है दम?
हम कुँवारे नहीं हैं।
फिर फ़ैसला हो गया। हीरामंडी की रिवायत के मुताबिक
आपकी नथ उतराई नहीं हो सकती।
हम यह रिवायत तोड़ देंगे।
आपकी आँखों के सामने तोड़ेंगे।
हमारी नथ उतराई का मुजरा शाही महल के सामने होगा, फूफी।
कह दो इनसे। रोक सकतीं हैं तो रोक के दिखाएँ।
वाह! क्या बात है!
[फूफी] दो तलवारों के टकराने से खाक जंग होती है।
अरे, मज़ा तो तब आएगा, जब दो तवायफें टकराएँगी।
पूरे हीरामंडी में रौनक आ जाएगी।
[मल्लिका हल्का सा हँसती है] माशा-अल्लाह!
कितना जँच रहा है आप पर।
अपने आखिरी मुजरे में यही पहनिएगा।
[आश्चर्य से] आखिरी क्यों अम्मी?
लोग हमारी आवाज़ सुनने को तरसते हैं।
उसका रिकॉर्ड बनाना चाहते हैं।
और आप हमसे वही छीन रही हैं?
फरीदन अपनी नथ उतराई का मुजरा कर रही है।
हीरामंडी में वो नई है।
और नवाबों को शराब पुरानी, तवायफ नई पसंद है।
[मल्लिका] हमने फ़ैसला कर लिया है।
[मल्लिका] उसी रात आपका आखिरी मुजरा होगा। हर नवाब शाही महल आएगा।
[मल्लिका] आपको आखिरी सलाम देने। और यही होगी फरीदन की शिकस्त।
हमारे साहब का क्या?
वली साहब नाराज़ हो जाएँगे।
और आपका आखिरी मुजरा ऐसा होना चाहिए,
जो हीरामंडी में पहले कभी हुआ न हो।
[बैकग्राउंड में शास्त्रीय संगीत बज रहा है, सड़क पर काफ़ी हलचल है]
[पुरुष आवाज़] बहुत गज़ब की रौनक है हीरामंडी में आज।
तलवार पर दोनों तरफ़ धार है।
यहाँ बिब्बोजान का मुजरा, वहाँ फरीदन बाई का।
मुजरे तो यहाँ रोज़ होते हैं।
पर आज हमारी फरीदन की नथ उतराई है।
होगी। लेकिन आप तो जानते ही हैं,
पहले मुजरे से ज़्यादा बड़ा होता है, मियां
तवायफ का आखिरी मुजरा।
आखिरी? अमां किसका?
बिब्बोजान का [जीभ चटकाता है]
[उस्तादजी] नवाब साहब! हाय, हाय, आदाब, आदाब।
इधर है। फरीदन बीबी का कोठा इधर है।
फरीदन बाई से कहिए, बिब्बोजान को आखिरी सलाम देकर वहीं आ जाएँगे।
आदाब।
[गाड़ी का हॉर्न बज रहा है]
हुसैन साहब, याद है, न, आपको, आज फरीदन बीबी की नथ उतराई है।
याद है मुझे उस्तादजी। मगर रवायत नहीं भूल सकते।
माफ़ कीजिएगा, आज की शाम, बिब्बोजान के नाम।
[सभी नवाब मल्लिकाजान को आदाब कहते हैं]
आदाब!
[उस्तादजी] क्या खेल खेला है मल्लिकाजान ने।
पहले मुजरे के नहले पर, आखिरी मुजरे का दहला।
[चौधरी साहब] फरीदन!
[चौधरी साहब] यह लुटा हुआ रईस आपको चाहिए नहीं, और असली रईस आएँगे नहीं।
-क्यों नहीं आएँगे? -[चौधरी साहब] रवायत है, फरीदन।
कि एक तवायफ के आखिरी मुजरे पर सारे नवाब उसे अलविदा कहने जाते हैं।
और आज, बिब्बोजान का आखिरी मुजरा है।
तनहाई मुबारक हो।
[ज़ोर से काँच का सामान टूटने की आवाज़ आती है]
[संगीत शुरू होता है]
♪ हो… फुलगेंदवा न मारो… ♪
♪ हाँ… फुलगेंदवा न मारो… ♪
♪ न मारो, न मारो, फुलगेंदवा न मारो ♪
♪ लगत करजवा पे चोट ♪
♪ न मारो, न मारो, फुलगेंदवा न मारो… ♪
[वहाँ पर बैठे सभी लोग वाह-वाह कर उठते हैं] वाह, क्या बात है! क्या बात है!
[गाना जारी रहता है] ♪ लूँगी मैं बदला तोसे… ♪
[मल्लिका] कोठा इतना सूना क्यों है, फरीदन?
[मल्लिका] आपका पहला मुजरा, और कोई कद्रदान नहीं आया?
[मल्लिका] बड़ी शर्मिंदगी की बात है।
[मल्लिका] तवायफ बनना चाहती हैं और इतना भी नहीं जानतीं कि महफ़िल में
कद्रदानों के आने से पहले ख़ुद आकर गद्दी पर नहीं बैठते हैं।
[मल्लिका] ख़ैर, आप दिल छोटा मत कीजिए।
कद्रदान न सही, हम हैं, न। आप नाचिए।
आज की बाज़ी आपके नाम।
कल की हमारे नाम होगी।
आप जहाँ आज हैं, कल हम होंगे।
नामुमकिन, मेरी जान।
शिकस्त और फ़तह के बीच बहुत लंबा फ़ासला होता है।
यह आप नहीं तय कर पाएँगी।
[टूटे काँच पर चलते हुए फरीदन दर्द से सिहर जाती है]
एक बाज़ी जीतने के लिए आपने बिब्बोजान का आखिरी मुजरा करवा दिया।
[फरीदन] इसका मतलब हमारा ख़ौफ़ तो बहुत है।
[मल्लिका] ख़ौफ़ तो हमें ख़ुदा का भी नहीं है।
यह तो वक्त ही बताएगा।
वैसे, आपके दामन पर हमारी अम्मी के खून के दाग हैं।
और इत्तेफ़ाकन, आज हमारा खून भी लग गया।
ये मल्लिकाजान का दामन है।
इतने से खून से इसकी प्यास नहीं बुझेगी।
आपका पहला मुजरा था, नज़राना देने आए थे।
अल्लाह हाफ़िज़।
♪ डसता हुआ फूल निगोड़ा ♪
♪ मन मोरा तड़पाए ♪
♪ आ…. आ… डसता हुआ फूल निगोड़ा ♪
♪ मन मोरा तड़पाए ♪
♪ रग-रग में मेरे ♪ [महफ़िल में मौजूद लोग वाह-वाह कर रहे हैं]
♪ टीस उठे और ♪
♪ उठ के कहे ♪
♪ ए… न मारो ♪
♪ न मारो… ♪
♪ फुलगेंदवा न मारो ♪
♪ न मारो, न मारो ♪
♪ फुलगेंदवा न मारो ♪
[तबले के साथ संगीत बजता रहता है]